JohanHeinsen/ENO huggingface dataset:
Viborger Samler, 1827-02-17
Lissabon. 17de og 26de Januar. General Villa-Flor melder fra sit Hovedqvarteer Almeida den 15de Januar "At Jnsurgenterne samme Dag havde trukket sig fra Portugal ind i Spanien, og besat Aldea de Obispo og Villa de Cervos - Det Samme meldes fra Grændserne den 26de Januar, med Tilføiende: at Jnsurgenterne vare fordrevne af hele Provindsen Beira ved Generalerne Villafior og Claudino - Marquien af Chaves og hans Gemalinde tilligemed Brigadeer Jordan gik fra Portugal og toge 800 Mand med sig til Spanien - Den Engelske Gesandt Hr. Lamb i Madrid har alvorlig besværet sig derover hos Regjeringen. Som Følge deraf er General Longa, Gouvernør i Ciudad Rodrigo og hele Korpset sat under Tiltale og Krigsret, han skulde med 800 Md. fange og afvæbne dem; men han gav sig saa god Tid, at de droge tilbage til Portugal. Marquis Chaves ligger saaret i Salamanka, hans Gemalinde er kommen til Madrid tilligemed de fornemste Chefers Eqvipager.
Viborger Samler, 1827-02-17
Christiania. 1ste Febr. Efterat de udvalgte Storthingsmænd, idag vare traadte sammen, blev Statsraad Krogh udvalgt til Jnterims=Præsident, og til Jnterims=Secretair Byefoged og Sorenskriver Bryn. Dernæst nedsattes en Committee til at revidere Fuldmagterne, til hvis Medlemmer valgtes: Statsraad Krogh, Pastor Schulz, Sorenskriver Rambech, Sorenskriver Budz, Jernværkseier Aall, Prof. Steenbuch, Amtmand Weidemand, Stifts=OverretsAssessor Schmidt og Stifts-Overrets=Assessor Hornemann. - En Deel af det Nummedalske nationale Musqueteer=Corps rykker i disse Dage herind, for under Kongens Ophold her i Staden at assistere ved Garnisons-Tjenestens Besørgelse.
Viborger Samler, 1827-02-17
4de Febr. Jgaar Aftes Kl. henved 6 indtrax Hs. Majestæt her til Staden. Han steg af i Opsloe=Ladegaard hos Statssecretair Platou, hvor Hs. Excellence Rigets Statholder mødte.
Viborger Samler, 1827-02-17
Blandede Efterretninger. Nederlandene. Man fattes endnu Vished om Linieskibet Waterloos Skjebne. Til Elben er det ikke kommet. Adskillige Fartøier ere udsendte for at opsøge det og tage Tropperne ombord. En Commission er og nedsat, for at undersøge hvorvidt den Skibene Wassenaar og Waterlod tilstødte Ulykke maatte kunne tilregnes Nogens Forsømmelse eller andre Omstændigheder.
Viborger Samler, 1827-02-17
Rusland. I dette vidtløftige Rige er i forrige Aar døde 12,929 Mennesker ved ulykkelige Tilfælde; 1095 Mennesker bleve myrdede og 966 dræbte sig selv. Ved Jldebrande er i dette ene Aar ødelagt 50 Kirker og Klostere 1240 Kjøbstædhuse og 23,607 Bøndergaarde 10 Kornmagaziner, 57 Møller og 69 Fabrikbygninger. 2916 af disse Jldebrande opkom ved Uforsigtighed, 120 ved Paasætning og 231 ved Lynild. Dette Ødelæggelses-Register strækker sig endnu langt videre. Saaledes er ved Hagel, Oversvømmelser og Græshopper betydelige Landstrækninger ødelagte &c.
Viborger Samler, 1827-02-17
En Bonde Sirukow i Podolien havde tilladt sig formastelige Udtryk imod Keiserens Person. Paa Forespørgsel af Ministrene, om han efter Manifester af 22de Aug. 1826 skulde overantvordes til Retten, gav Keiseren egenhændig denne høimodige Resolution; Bonden Sirukow tilgives."
Viborger Samler, 1827-02-17
Jkke langt fra Madrid blev en af Schweitserregimentets Bagagevogne udplyndret af væbnede Røvere, som gjorde en Fangst af omtrent 80,000 Fr. der var en Embedsmands Privateiendom. Vel var der fulgt et Detaschement med; men Soldaterne hang saa fast i en Kroe, at de glemte Vognen, som var kjørt forud.
Viborger Samler, 1827-02-17
Nylig var hele London udsat for en total Formørkelse. En Jngenieur havde sluttet Contract med Gascompagniet paa 7 Aar, og da dette nægtede ham Resten af sin Fordring mindelig betalt, lod han alle Jnteressenterne, 120 i Tallet, derimellem Banquiers, Kjøbmænd og Folk af alle Stænder, sætte i Gjeldsarresten. Flere af dem stillede imidlertid snart Borgen, og Sagen skal nu afgjøres ved Rettergang.
Viborger Samler, 1827-02-17
En vis Carl Hamilton har ladet sig ægtevie til 14 Fruentimmer Tid efter anden. Politiet har endelig opdaget, at Brudgommen var et Fruentimmer. Hun havde formodentlig den Hensigt, at faae noget Medgift og leve lystig. Rimeligviis har hun af nogle af sine Brude faaet Penge til, for at hæve en slig Misalliance. Nu er Damen Hamilton (Marie er hendes Fornavn) dømt til Brændemærke m.m.
Viborger Samler, 1827-02-17
Jndenlandske Tidender. Kjøbenhavns Børs-Cours den 13de Febr. Hamborg 2 M. a vista 229. Species 228. - Specier solgtes til 13 Mk. 11 s. Obligationer (uden Renter) 84 1/2 a 85.
Viborger Samler, 1827-02-17
Nationalbank-Obligationer (af Laane den 4de Febr. 1820, 101 Rbdlr. rede Sølv eller 115 1/2 Rbdlr. Sedler. pr. 100 Rbdlr. rede Sølv. Disconto 5 pCent.
Viborger Samler, 1827-02-17
Kjøbenhavn den 12te Febr. Hs. Kongl. Høihed Prinds Frederik Carl Christian har den 18de Jan. givet et glimrende Bal i Gens, i Anledning af Hs. Kongl. Høihed, Prindsesse Wilhelmines Fødselsdag. Den følgende Dag er Prindsen paa kort Tid afreist fra Plongeon ved Gens til Lyon, i den Hensigt at foretage en Reise i det sydlige Frankrig.
Viborger Samler, 1827-02-17
Den 26de Januar er Geheime-Stats- og Justitsminister samt Præsident i det danske Cancellie, P. C. Stemann, Storkors af Dannebrogen og Dannebrogsmand, tillagt Ordre til at overtage Herlufsholm Skoles og Godses Direction og Jnspection. Ligeledes er under f. D. Ordre udstædt til ham angaaende at være første Medlem af Missions=Collegiet og af Directionen for Vaisenhuset.
Viborger Samler, 1827-02-17
Hs. Majestæt har allernaadigst behaget under 4de dennes at tillade Kammerherre, Oberst v. Haffner Chef for Artilleriecorpset, C. af D. og D. M., Ridder af den Kongl. Svenske Sværdorden, at maatte anlægge og bære den af Hs. Maj. Kongen af Frankrig forundte Orden som Officeer af Æreslegionen.
Viborger Samler, 1827-02-17
Den 30te Jan. er Kjøbmand L. W. A. Hatting, i Nestved meddeelt Bevilling til at være StrandingsCommissionair for Kysten fra Stisnæs under Sorøe Amt til Vordingborg, og Districtscommissair ved Kystpolitiet, Forvalter J. B. Sønderup af Margrethelund, til at være Strandings-Commissionair for Kysten fra Hoystrup Hovedgaards Markeskjel under Wemmetofte Kloster igjennem Faxoe Herred, omkring Fied indtil Herredets sydlige Skiel.
Viborger Samler, 1827-02-17
Onsdagen den 7de d. M. døde Kommander P.N. Sølling i sit 69de Aar. J sine ynare Dage gjorde han i en Række af Aar Reiser til Chma i det Asiatiske Kompagnies Tjeneste. Han havde nu Waterschouts-Embedet i Kjøbenhavn, og blev den 28de Juni 1809 Ridder af Dannebrog. Ved to Ting især har han stiftet sig et uforgjængeligt Minde, deels ved de saakaldte Søllingske Dæksbaades Jndførelse ved de norske Lodserier, og deels ved Oprettelsen af den under Navn af "Bombebossen, bekjendte Forsørgelsesanstalt for værdige gamle Søemænd. Fredagen den 2den Februar 1827 var Møde i Videnskabernes Selskab. Hs. Hboh. Biskop Münter forelæste en Afhandling, der fremstillede Kristinder, i det hedenske Huus, et Skilderie fra den første fristne Kirkes Tider.
Viborger Samler, 1827-02-17
J Anledning af Hs. Excell. Ove Mallings Jubelfest har Professor Astronomia H. C. Schumacher udgivet et Program, som, foruden Lykønskning til Geheimestatsministeren indeholder en nøiere Bestemmelse af det kjøbenhavnske Observatorii Brede. Den var for angivet - 550 4174. nu er den bestemt - 550 40 5317.
Viborger Samler, 1827-02-17
Hofmedailleur og Stempelskjærer ved den Kongl. Myndt, J. Conradsen, har paa egne og Medbrodres Vegne offentlig protesteret imod den anførte Grund: "at Tiden var for kort til, at nogen af de i Kjøbenhavn værende Kunstnere kunde have paataget sig at forfærdige den Hs. Excell. Geheimestatsminister Ove Malling paa hans 50 aarige EmbedsJubilæum overrakte Hæders=Medaille, og meddeler en Skrivelse i denne Anledning af 6te Decbr. f.A. til Formanden for Foreningen, Hr. Kammerherre, v. Oldenburg, hvori Kunstneren erklærer sig redetil, under enhver Betingelse at paatage sig Arbeidets Udførelse, da det vilde være smerteligt, hvis Stempelskjærer=Kunstens Udøvere i vort Fædreland skulde bortstødes fra sligt hæderligt og glædeligt Hverv. Med hvad Folelse - hedder det i Brevet - maatte vel Fædrelandsvennen, Forfatteren til "Store og gode Handlinger af Danske, see Fædrelandets Sønner nægtet Adgang til at yde deres bedste Bestræbelser for en Fremstilling af saadant Værd. Den Kongl. danske Hof= og Stats-Calender for Aaret 1827 er allerede udkommet.
Viborger Samler, 1827-02-17
J Anledning af de Uordener, som fandt Sted i Skuespilhuset den 4de Decbr. f. A. efter Opførelsen af "Farens Dage, er ved Kjøbenhavns Politiret en Reebslagermester og en Hyretudsk tildømte at bode til Politikassen, den Første 10 og den Sidste 20 Rbd. Sølv, Theater=Controlleur C. Friberg derimod frikjendt for videre Tiltale i denne Sag.
Viborger Samler, 1827-02-17
Fra Capitain Holm, som fører det Asiatiske Compagnies Slib Christianshavn har Compagniet modtaget Brev fra Bayfalse af 22de August, hvorefter man agtede næste Dag at gaae til Seils til China af Ostpassagen, uden at anløbe nogensteds. Formedelst en Deel Modgang, deels af Stille med omløbende Vinde, kunde Stibet først passere Greenvichs Meridian den 2den August, og da man ikke holdt det for sandsynligt, at komme den rigtige Ve gjennem den chinesiske Nordsøe, lod Capitamen sammenkalde Skibsraadet, hvilket eenstemmigen bifaldt hans Erklæring, hvorefter man blev nødt til at følge Ostpassagen. Rundtom udenbord var Skibet. bleven talfatret og frisk Vand indtaget; iøvrigt var Mandskabet karsk og sundt, og Alting vel inden Borde. I Kongens Lyngbye forenede et Selskab af 8 Mænd sig i Fjor Efteraar, for at skaffe Fattig Underholdning og Arbeide og afskaffe Betleri - 50 saadanne Fattige sattes i Arbeide ved at spinde Blaar, og ugentlig spinde de 6 til 7 Lispund. Paa Hs. Maj. Fødselsdag gav dette Selskab varm Middagsspise til 70 af Sognets Fattigste og opvartede dem, samt tillod dem at tage de rigelige Levninger hjem med sig.
Viborger Samler, 1827-02-17
Ved Mynten i Altona kan nu faaes præget Frederiksdorer, baade enkelte og dobbelte som paa Aver sen have Hs. Majestæt Kongens Brystbillede med Omskriften: FREDERICUS Fl. REX DAl. og paa Reversen: I. (paa de dobbelte 2) EREDE. RIKS DOp, samt Aarstal. De ere concave, randede og forsynede med runde Ophøininger paa Kanten.
Viborger Samler, 1827-02-17
Stæderne Glückstadt og Pløen have i 1824 og 1825 faaet Sparekasser; med den Sidstes er tillige forbunden en Laaneanstalt. De Schlesvigholsteenske Beretninger derom rose deres Planer, men undre over "at Kjøbstæderne alene og ikke Landet har slige Sparekasser, fordi Tjenestefolk paa Landet dog snarere spare noget sammen end Kjøbstædernes hvor Overdaad og Forlystelsesyge er større end paa Landet. (Mon man ikke overalt i Danmark kunde snart see saa velgiørende Anstalter i denne trange Tid oprettede?)
Viborger Samler, 1827-02-17
Rendsborg. J den Jversenske Fyenske Avis No. 17 d. A. har været anført, at der i 1826 vare 260 Skibe mindre end 1825 passerede den Holsteenske Kanal "Aarsagerne dertil ere følgende: 1) Holland har i flere Aar samlet store Kornoplag, der i afvigte Efteraar gik til England. 2) J flere Egne ved Østersøen har Høsten 1826 været ringere, derfor er Udførselen og mindre end før. 3) Den store Pengemangel i England 1826, svækkede Landets Credit noget; derfor kunde deres Fragtskibe ikke, som før, hente saa store Partier Trælast i Memel; men de dertil for brugte Skibe lod man hente Kornladninger i Holland; forhen bragte Hollænderne dem selv til England. Da et Engelsk Fragtskib rummer 2 a 3 Hollandske Ladninger, fordi de ere skarpt byggede, kunde de ikke passere Holsteens=Kanalen; de maae derfor naar de have fuld Ladning, gaae igjennem Oresund. Ved Kiel, Nyborg o. fl. Stæder ja paa Holsteens Vestkyst ved Büsum og Meldorf, hvor Engelske Skibe ellers ikke pleie at komme, have de saaledes 1826 hentet Kornvahre. 4, Naar man sammenholder Skibenes Antal, der i Fjor passerede Sundet 111 Skibe mindre end 1825 maae dette tilskrives Pengemangelens Jndflydelse paa Skibsfarten ligesaavel i Kanalen, som der.
Viborger Samler, 1827-02-17
Nyborg. Fjorden er nu tillagt, og i Beltet er ogsaa Jis, hvorfor Smakkefarten er ophørt og Overfarten skeer med Iisbaade. Børten, som afgiherfra den 8de Febr., maatte formedelst Iis og Stille vende tilbage til Slibshavn, hvor Passagererne gi iland. Det Beckerske Skuespillerselskab som var paa Reisen til Sverrig, er ogsaa kommet tilbage, og vil efter Forlydende give nogle Forestillinger under sit Ophold her i Byen.
Viborger Samler, 1827-02-17
J Ribe Avis indkaldes Hvo der maatte troe sig berettiget til en Arv af 400 Gylden, som en Kone i Holland har testamenteret sin afdøde Mands Broder, "Jens Casper Rumsee, boende paa Eylande, Rumsee, beliggende i Danmark under Jydland, da der paa Øen Rømøe i Ribe Amt, hvortil et Brev desangaaende er ankommet for omtrent tre Fjerdingaar siden og aabnet af Øvrigheden, Jngen findes, som vedkjender sig samme.
Viborger Samler, 1827-02-17
Udgiveren af Aalborg Adresseavis Hr. Bogtrykker Albert Borch, er den 8de Dennes, om Aftenen, uventet ved Døden afgaaet i sit 49de Aar. 1809 blev det andet Bogtrykkerie i Aalborg anlagt af Hr. Borch, som jydske Efterretninger giver det Vidnesbyrd: at han var en særdeles virksom og paapassende Mand i sit Fag. - Hr. Consul P. N. Skovgaard har overtaget Adresseavisens Redaction.
Viborger Samler, 1827-02-17
Ved Tallotteriets 1092de Trækning i Wandsbeck. den 13de Februar udkom følgende Nummere: (Forlangt Jndrykkelse af en Sagkyndig.
Viborger Samler, 1827-02-17
J Anledning af Jubelfesten sidste 14de Mai om Christendommens Jndførsel i Danmark, ønskes vor danske Apostel Ansgarii eller Anscharii Navn, at blive indført i Almanakken herefter hver 4de Februarii, ligesom den er indført de svenske Almanakker - Og ligeledes anført: fra Christendommens Begyndelse udi Danmark, 1002 Aar, at sige, naar vi skrive 1828. Maanens Op- og Nedgang ønskes og indført i de Danske Almanakker, ligesom det er indført i de Svenske. Muligt det inden Almanakkens Trykning til 1828 kunde vorde deri indført. L. Skole den 15de Febr. 1827. F.
Viborger Samler, 1827-02-17
Søndagen Seragesima prædiker i Domkirken Hr. Catechet Lund; Samme i Søndresogn.
Viborger Samler, 1827-02-17
Bekjendtgjørelser. Paa Grund af indløben Efterretning om, at Eieren af Møllerup, Capitain Erik Christian Müller, den 10de d. M. ved Døden er afgaaet i Viborg, er hans Stervboe paa Møllerup den 13de d. M. af mig Undertegnede, som Skifteforvalter taget under Forsegling, og Aabnings- og Registerings- samt VurderingsForretning i Boet berammet at afholdes Tirsdagen den 20de næste Maaned paa bemeldte Møllerup, beliggende i Feldballe Sogn Sønder Herred, hvilket til Efterretning for Boets Creditorer og øvrige Vedkommende, der maatte ønske at give Møde ved denne Forretning som tager sin Begyndelse Kl. 9 Formiddag, herved bekjendtgjøres. Cheltoft den 15de Februar 1827. Stoclfleth. Citroner ere at faae hos J. Jensen.
Viborger Samler, 1827-02-17
Chocolade, Punsch-Extract og friske Mallaga-Citroner faaes hos C. Sthyr.
Viborger Samler, 1827-02-17
At Hr. Kjøbmand O. B. Jager i Skive modtager alle Slags uldne Tøier, og besørger samme stampet ved det af mig nylig anlagte Stampeværk ved Nonmølle, bekjendtgjøres herved. Enhver forsikres den billigste og bedste Behandling. Viborg den 12te Febr. 1827. P. Guldberg. Paa Landet, i Nærheden af Viborg, og hvortil 1 Gange om Ugen kan gives Leilighed, er for en honet Familie til 1ste Mai 1827 en beqvem Bopæl at erholde i Leie med en smuk Haugeplads og fornøden Jldebrændsel med Mere. Nærmere Anviisning faaes hos Hr. Raadmand Bager i Viborg.
Viborger Samler, 1827-02-17
Efter Begjæring af Hr. Landsoverretsprocurator Ørum, paa den almindelige Enkekasses Vegne, som Prioritets= og Udlægshaver bliver den Peder Pedersen Sahr tilhørende Gaard i Bøstrup By, Ørslevcloster Sogn, Fjends Herred, af Hartkorn 3 Tdr. 5 Skpr., stillet til 3de Auctioner som afholdes: Tirsdagen den 3die April, 17de f. M. og - 1ste Mai 1827. hver Dags Formiddag Kl. 10. De 2de første Auctioner afholdes paa Viborg Raadhuus og den 3die i Gaarden selv. Denne Publication tjener til Efterretning for Panthavere og andre Vedkommende, overeensstemmende med Placaten af 2de April 1817. Fjends- Nørlyng Herredscontoir i Viborg, den 15de Febr. 1827. F. v. Bülow.
Viborger Samler, 1827-02-17
Jfølge Dom og Udlæg, samt Udlægshaverens derpaa grundede Reqvisition, bliver Slagter Andreas Johansens iboende paa Skive Kjøbstads Nørregade under No. 35 Litr. A. beliggende Huus med tilhørende Gaardsplads, stillet til 3de offentlige Auctioner, fortil den Høistbydende at bortsælges. Første Auction afholdes den 12te Marts førstkommende; anden Auction den 26de samme Maaned, og 3die Auction den 9de April næstefter hver Dags Eftermiddag Kl. 3. Conditionerne erfares ved Auctionerne, af hvilke de 2de første afholdes paa Slive Raadstue, og den sidste i forommeldte Huus. Dette bekjendtgjøres herved, i Medhold af Placaten 22de April 1817, til Panthaveres og andre Vedkommendes Efterretning. Skive Byefoged-Contoir den 11te Februar 1827. Rosenstand.
Viborger Samler, 1827-02-19
Nyeste Postefterretninger fra Udlandet.
Viborger Samler, 1827-02-19
Madrid. 23de Jan. Om Jnsurgenternes ved Coruches i Portugal den 9de Jan. tabde Slag, veed man her følgende: Jnsurgenternes Styrke regnes for 11,000 Md. Regentskabets Tropper under Villafior derimod kun 7000 Md. Hele Dagen igjennem skal dog Seiren været uvis; men om Natten udbredte sig i Marquis Chaves Leir det Sagn: at de Engelske Tropper vare i Anmarsch mod Jnsurgenterne. Dette, skiøndt falske Rygte, udbredte en saa panisk Skræk, at baade Cheferne, paa Canellas nær, Officererne og Soldaterne toge Flugten, hver til sin Side; endeel Soldater gik over til Regentskabets Tropper. Nogle af de Flygtende søgte til Almeida, for der igjen at samle sig; men da de kom der, stod næsten hele Magessis Korps færdig til Afmarsch, da det vilde nyde godt af den det af Regentinden bevilgede Pardon, Nu flygtede de derfra ind paa Spansk Grund og Tropperne holdt en stormende Forsamling, hvori de afsatte Marquis Chaves fra Overkommandoen, og gav den til Vicomte Montalegre. Denne kunde dog ikke samle mere end 1000 Md., hvormed har drog tilbage til Portugal og fastede sig ind i Provindsen Tras os Montes. De øvrige flygtede i Uorden tilbage. Marquis Chaves skal og være gaaet til Portugal. Det er ikke Sandt, at hans Gemalinde er her i Madrid; hun er hos sin Gemaal. 27de Jan. Jnsurgenterne fra Beira og Trasos Montes ere atter gangne over Floden Duero, uden Vanskelighed fra vor Side; derimod bleve endeel, der havde kastet deres Vaaben fra sig, givne nye istædet. Saasnart man i Spanien den 12te Januar fik Jnsurg. Tab at vide, afgik fra Madrid 8 Millioner Realer i Penge til deres Understøttelse (!!!) Baade den Engelske Gesandt Hr. Lamb og den Portugisiske Hr. v. Lima have gjort den Spanske Udenrigsminister Hr. Salmon Bebreidelser for denne Hielp, som og fordi netop den Grændsepunkt, hvor Jnsurg. kunne ventes at ville komme ind i Spanien, var blottet for alt Forsvar, da Spaniens Tropper derimod stode opstillede ved Talavera og andre Stæder, hvor ingen Fare var forhaanden; Hr. Salmon svarede Hr. Lamb: at Hs. Maj. Kongen særdeles utilfreds over det Forefaldne havde ladet General Longa og Gouverneuren af Cindad Rodrigo afsætte og kalde til Madrid for at dømmes af en Krigsret." Hr. Lamb giensvarede: "At han havde meldet sit Hof det Passerede, men vilde lade Ministerens ham givne Svar afgaae med hiin Jndberetning. Da vort Hoftiovrigt ikke forandrer noget i sin Politik af Vigtighed, er det at vente: at der snart hidkommer et Engelsk Ultimatum, der paastaaer allerførst Ministeren Calomarde og Generalerne Eguia og Qvesada afskedigede, for der videre underhandles.
Viborger Samler, 1827-02-19
En Russisk Coureer, der den 2de Jan. forlod Lissabon, siger: at det var aldeles Roligt der. De Portugisiske Jnsurgenteres Nederlag fandt Sted, paa eengang den 9de Jan, i Provindserne MinhoBcira og Tras os Montes, Fra de 2 sidste var det, at Flygtningene søgte ind i Spanien. Gemytterne her i Spanien ere kjendelig forandrede ved dette Jnsurg. Tab og, Politiet uadspurgt, taler man lydeligt om: at den Spanske Regjering maae forandre sit System. Biskoppen af Segovia, den skrækkeligste Forfølge, af alle de Geistlige, der vare vor hendøde Constitution hengivne, og som hver Nat forskandsede sig i sit Sovekammer af Frygt for et og andet natlig Besøg, er dog nu fundet myrdet i sin Seng, uden at mankan spore Gierningsmanden.
Viborger Samler, 1827-02-19
Den bekjendte Canonikus Don Blas Ostalaza, der var Kong Ferdinands Skriftefader 1817 i Valencay, men som formedelst formeentlig Utroskab faldt i Unaade og blev holdt fangen i et Hospital, er nu af den geistlige Ret i Murcia frikjendt og Dommen af Hs. Majestæt confirmeret.
Viborger Samler, 1827-02-19
Paris. 6te Febr. Det Keiserl. Brasilianske Linieskib Don Johan 17de er nu fra Rio kommen til Brest, for at afhente Prinds Miguel. Keiserinden har sendt med en Ærekavaler, H. v. Roche-Pinto, og 15 andre Rangspersoner befinde sig i hans Følge, for at ledsage Prindsen. Jndtil Afreisen forblive de i Paris. Jesuiterne have nu 8 offentlige Skoler i Frankrig, med 3030 Elever; den ved Amiens har det største Antal: 900 Skolarer; de andre fra 150 til 500.
Viborger Samler, 1827-02-19
Den Franske Bank har, efter aflagt Regnskab for 1826, i dette Aar havt Indtægt af 3 Mill. 417,798, Franker.
Viborger Samler, 1827-02-19
J Anledning af, at Avisen Drapeau blan har lagt sig til Hvile og udgives ikke meere for den ny Presselov holder Journal des Debats dette Blads fortrinligste Medarbeider Hr. v. Eckstein, (der 1818. var Overpoliti=Directeur i Gent, og der viiste Kong Ludvig 18de udmærkede Tjenester) en Sørge= og Lovtale. Samme Blad yttrer "At Hovedaarsagen til Trykkeloven mod Aviserne, vel egentligst ligger deri, At Ministeriet ikke skjøtter om, at lønne de dem hengivne Avisudgivere saa høit som før." Men, i et Rige som Frankrig, hvor det vel ikke kommer stort an paa et Par Tønder Guld meere eller mindre for at holde en ønsket Stemning vedlige, synes det dog noget problematisk. Deputeretkammeret har i dets Møde den 3die Febr., efter lange Debatter, antaget "AtBrevportoen for Journaler Tidender og periodiske Skrivter skulde modificeres, saa at 5 Centimmer i høieste skulle betales for Arket, naar det indeholdt et Maal af 30 Decimetre i Qvadrat og derunder, da Præsidenten bemærkede: at Undersøgelsescommissionen ikke havde udladt sig om den anden foreslagne Punkt : "At heftede Bøger, Kataloger, Prospetter, Musikalier og Avertissementer skulle undtages fra den ny paalagte Porto, forlangte den Deputerede Hr. Hyde de Neusville: "At de videnskabelige Ting og det som angik Jndustrien, deri maatte indbefattes; men da Finantsministeren hertil svarede Benævnelsen Journal indbefatter alle Slags literære Blade og, Undersøgelseskommission har ingen undtaget", gjorde Oppositionen mange Indvendinger. mod denne Kiendelse; Man forlangte Sagen opsat til nærmere Undersøgelse. Hyde de Neusville raabde da han forlod Tallestolen: "Planen er afhyllet, Man vil dræbe Trykkefriheden, ikke alene i Frankrig, men i hele Europa, Ministrene maae selv tilstaae, at der er erklæret Kunster, Videnskaber og Lærdom en aabenbar Krig; det er godt, at hele Verden erfarer det!" De Deputerede gik, i stor Bevægelse, bort.
Viborger Samler, 1827-02-19
Pairkammeret har antaget det ny Lovforslag om Jurys (de redsvorne Dommere) og Deputeretkammeret det om Postportoen. J Anledning af den sidste Lov beviiste Talerne i Kammeret: "at den og var stillet paa at berøve Franskmændene Avislæsning: thi Arkets Størrelse betales med 2 til 5 Cent. Porto." Derimod erklærede Ministeren: at naar en Avis har 20,000 Abonnentere koster dens Trykning, Stempelafgivet og Porto 686,405 Fr. men betales Udgiveren med 1,140,000 Fr. Altsaa har han for at udgive den, en Gevinst af 753,595 Fr." Hvad Enden paa denne Trykkelov=Kamp vil blive, seer man med Ængstlighed imode; At Fleerheden af Nationen haver den, og anseer den som et stort Skaar i sin Frihed, er Vist, at Ministrene forsvare den i dens meest forhadte Artikler ligesaa, ligesom og Akademiet, ved ikke at lade dets Tale til Hs. Maj. Kongen, derom trykke, har beviist sin dybe Ærefrygt for Regenten, der dog, ved at nægte Deputationens Modtagelse, derved er indblandet i Sagen.
Viborger Samler, 1827-02-19
Fyrst Talleyrand er atter saa vel at han som Paihar bivaanet Møderne. Hans Modstander Maubreuil har protesteret imod at dømmes af Tugt=Tribunalet.